Domstolen ledes av en såkalt administrerende sorenskriver, som tilsvarer en rettspresident ved en byrett i Danmark. Ytterligere én dommer, én rettsassessor og tre dommerfullmektiger er tilknyttet retten. Retten på Færøyene skiller seg fra det øvrige Danmarks retter ved å være kompetent i alle rettssaker, og avholder også sjøforklaringer. Saker avgjort ved Retten på Færøyene kan etterfølgende ankes til Østre Landsret.